JohanHeinsen/ENO huggingface dataset:
Odense Adresse-Contoirs Efterretninger, 1843-10-02
Jfølge tagen Bestemmelse under Skiftet efter afdøde Selveier Peder Laursen, bliver det Boet tilhørende Sted paa Veile Byes Søndermark, med underliggende Jorder, af Hartkorn 3 Skpr. 2 Fdkr. 2 1/2 Alb., stillet til Bortsalg ved een eneste offentlig Auction, der afholdes paa det sælgende Sted Løverdagen den 14 Octbr. førstk., Formiddag Kl. 9 præcise. Bygningerne ere næsten nye og afgive Beboelsesleilighed for en Familie udenfor Bondestanden. Den aarlige Udsæd er circa 5 Tdr. Rug, 4 Tdr. Byg, 12 Tdr. Havre, 1 Td. Boghvede og 4 Tdr. Kartofler, og til Stedet hører et Skovareal af circa 20 Tdr. Land. Besætningen er 2 Heste og 8 Køer, og den sidste Kjøbesum 1130 Rbd. Sølv. Tiltrædelsen kan skee strax. Naar Stedet er solgt, forauctioneres samme Dag Boets samtlige Løsøre, bestaaende af et Chatol, Borde, Stole, gode Sengklæder, Linned, Jern- og Træfang, Porcellain, Avlsredskaber, 3 Vogne, 8 Køer, 2 Sviin, 2 Kalve, 2 Qvier, 8 Faar og 1 Lam, 2 Heste m. m.; hvilket herved bekjendtgjøres, med Tilføiende, at Conditionerne for Salget af den faste Eiendom nogle Dage forinden Auctionen ligge til Eftersyn paa mit Contoir. Byfogedcontoiret i Veile den 23 Septbr. 1813. C. F. Hersleb, const. Fuldm. Fyens Stiftsavis. - Redacteur Carl Bagger.
Odense Adresse-Contoirs Efterretninger, 1843-10-03
72 Aargang. Nr. 166. Stifts Fyens Kongelig ene privilegerede. Adresse- og politiske Avis samt Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1843-10-03
Trykkes og udgives i Odense af Soren Hempel, Cancellieraad. Tirsdagen 3 October 1843. Jndhold. Udlandet. Storbrittannien. Spanien, Frankerig, Østerrig. Grækenland, Hamborg. - Fæ¬
Odense Adresse-Contoirs Efterretninger, 1843-10-03
drelandet. Offentlige Foranstaltninger. Videnskabelighed. Blandinger. Odense.
Odense Adresse-Contoirs Efterretninger, 1843-10-03
Udlandet. Storbrittannien. Tvende ikke unavnkundige Mænd ere i disse Dage døde, nemlig Parlamentsmedlemmet Sir Mathew Wood samt Hr. Stuart Mackenzie, som fra 1840 til 1842 var Lordovercommissair paa de joniske Øer.
Odense Adresse-Contoirs Efterretninger, 1843-10-03
Spanien. Opstanden skal nu have udbredt sig til Cadix, Valencia og Vittoria, saa at de fleste ægte Patrioter for Alvor ønske en fransk Jntervention. Frankerig. Af de Papirer, som Man har fundet blandt vor Tidsalders Sybilles, Melle. Lenormands Efterladenskaber, sees, at Guisot, den franske Udenrigsminister, har havt Meget med hende at gjøre, og at hun medens han endnu var fattig og ubekjendt, har ydet ham vigtige Tjenester, navnligen da han beilede til Mselle. de Meulan, der senere blev hans Kone. Ogsaa Talleyrand aflagde, under Directoriet, hyppige Besøg hos Lenormand, og giftede endog Mad. Grand ved Sybillens Mægling. Madame Bernaadette fandt en gjæstfri Modtagelse hos Melle Lenormand, dengang Bernadotte endnu kun var Adjutant ved den 53de Halvbrigade. Lenormand havde spaaet ham, at han skulde blive Konge i Sverrig, og i et Brev til hende, der ogsaa skal være fundet blandt hendes efterladte Papirer, havde han lovet Spaaqvinden at overøse hende med Ære og at udsætte hende en Pension af 10,000 Fr., dersom hendes Spaadom gik i Opfyldelse. Carl Johan skal imidlertid have glemt sit Løfte; men Sverrigs Dronning mindedes stedse de Velgierninger, hun havde nydt af Lenormand. Blandt andre bekjendte Personer, der kom i Spaaqvindens Huus, var ogsaa Skuespillerinden Riaucourt. Hende forudsagde Lenormand: "at Enden paa hendes glimrende Løbebane vilde gjøre Opsigt i Verden", og da den store Konstnerinde døde, nægtede Geistligheden hende en christelig Begravelse. J Brussel havde Fyrst Kurakin det Jndfald, at lade sig spaae af Lenormand. De vil sagde Sybillen - paa den første Reise, De foretager Dem, blive overfaldt af Røvere; men slippe derfra med Livet. Siden vil Man hænge Dem, og tilsidst kommer De til stor Ære og Værdighed." Fyrsten, der loe af denne taabelige Spaadom, afreiste samme Nat til Rusland, og blev et Par Miil fra Brussel plyndret af Stratenrøvere. J Petersborg indlod han sig i en Militair Opstand, og blev hængt, men ved sine Venner endnu i rette Tid nedskaaren, og undgik saaledes Døden. Senere blev han Keiserens Yndling, og, saavidt vides, lever han endnu.
Odense Adresse-Contoirs Efterretninger, 1843-10-03
Østerrig. Oprindelsen til Huuset Metternich, der tidligere skrev sig Metternicht, skal, ifølge Sagnet, være Følgende: En Høvedsmand ved Navn Metter i den sidste sachsiske Keisers, Heinrich den Helliges, Livvagt, stod i høi Gunst hos denne, formedelst sin Troskab og Hengivenhed. Nogle Stormænd, der vare misundelige herover, søgte at fordærve ham, og efterskreve hans Haandskrift i et høiforræderisk Brev, som de derpaa spillede Keiseren i Hænderne. Denne vaklede imidlertid alligevel ikke i sin gode Tro paa Metters Ærlighed, men udbrød i de Ord; En saa sort Utaknemmelighed kunde Metter ikke (Metter nicht") gjøre sig skyldig i Denne sin Herre Keisers urokkelige Tillid vidste Metter ning til sit Navn og kalde sig Metternicht, Grækenland. Man forsikkrer i Paris, at Opstanden i Athen har været af en saa alvorlig Natur, at Kongen med hele sit tydske Hof er bleven forjaget og at hele Nationen paa eengang har reist sig imod det tydske Uvæsen, som i saa lang Tid har været den paabyrdet.
Odense Adresse-Contoirs Efterretninger, 1843-10-03
Hamborg. Jfølge Morning Chronicle hedder det i et Brev fra Hamborg af 12 Septbr., findes der nu kun et eneste Lotteri i denne Stad, nemlig Klasselotteriet, der bestaaer af omtrent 20,000 Nummere. Det trækkes kun engang om Aaret og Lodderne ere saa dyre, at kun den Formuende kan overkomme at kjøbe dem.
Odense Adresse-Contoirs Efterretninger, 1843-10-03
Det almindelige, af 90 Nummere bestaaende Tallotteri ophævedes omtrent paa samme Tid som det blev ophævet i Frankerig. Men denne Foranstaltning, som i Frankerig var en sand Velgierning for de fattigere Klasser, kunde ikke have den samme Virkning i Hamborg, der er omgiven af mange fremmede Byer, saasom Lybek, Bremen, Hannover, Altona o. s. v., hvor der findes lignende Lotterier, som have deres Agenter i Hamborg, hvor de ved allehaande Midler fralokke de arbeidende Klasser Frugten af deres Arbeide. Førend den skrækkelige Jldebrand i 1842 udgjorde de Summer, som Hamborgerne satte i disse fremmede Lotterier, et Beløb af 35,000 Mk. om Maaneden. Nu udgjør denne Sum næsten det Dobbelte, og det er blevet godtgjort, at denne Forøgelse af Lotteri=Indsatserne atter har forøget Armoden, Forbrydelser og Laster, især Drikfældigheden. For at gjøre Ende herpaa har Senatet nylig udgivet en Forordning, hvorved der sættes en svær Straf paa at spille i udenlandske Lotterier. Der bestemmes saaledes: 1) Enhver der sætter i et udenlandsk Lotteri forfalder i en Mulkt af 8 til 40 Thl.; kan han ikke udrede Mulkten, sættes han i Fængsel fra 1 til 5 Aar under strængt Arbeide: i Gjentagelses-Tilfælde er kun den sidstnævnte Tidsfrist den gieldende. 2) Jngen, der er overbeviist om at have spillet i udenlandske Lotterier, vil kunne erholde nogen offentlig Betiening, eller meddeles Bevilling som Notarius o. desl., og har han allerede en saadan Bestilling, skal han strax nedlægge den. 3) Huusbonder og Læremestere skulle gjøre Alt for at afholde deres Tyende og Arbeidere fra at spille i fremmede Lotterier. Taale de, at de hengive sig til saadant Spil, skulle de til velgjørende Anstalter erlægge en Mulkt lig sex Maaneders Arbeidsløn til den Skyldige, uden Hensyn til den Straf Sidstnævnte idømmes. 4) Enhver, der er bleven dom fældt for at have spillet i udenlandske Lotterier, har derved tabt sin Forsørgelsesret i Tilfælde af Forarmelse.
Odense Adresse-Contoirs Efterretninger, 1843-10-03
Fædrelandet. Offentlige Foranstaltninger. J den Justitssag, som i sin Tid anlagdes imod Kjøbmand Fogh Nakskov, foranlediget ved at han skulde have kastet en Flaske med Svovlsyre ind i Prokurator Smidths Bolig, har Hof= og Stadsretten saaledes kjendt for Ret; Det i nærværende Sag den 1 Marts d. A. afgivne Arrestdecret og de fra 1 Marts til 1 April, samt den 8de, 12te, 25de og 29 April og 3 og 5 Mai d. A. optagne Forhører bør, forsaavidt Rigtigheden af de derunder afgivne Forklaringer ikke af Arrestanten, Kjøbmand Fogh, navnlig under Forhøret den 21 April d. A., ere blevne erkjendte, tilligemed de derhen hørende ved nysmeldte Forhør skeete Beedigelser, ligesom og den ved Underretten efter Sagens Paastevning brugte Behandling og den sammesteds ergangne Dom - uefterrettelige at være. Actor og Defensor for Overretten, Prokurator Bang og Prøveprokurator Larsen, tillægges. i Salarium hver især 10 Rbd. Sølv, som, forsaavidt der ikke i sin Tid maatte findes Anledning til at paalægge Arrestanten eller andre Vedkommende at tilsvare samme, blive at udrede af det Offentlige." Den saaledes afsagte Dom er navnlig motiveret ved at Politimesteren, Cancellisecretair Hammerich - selv afseet. fra det mellem ham og Fog bestaaende og under Sagen, i hvilken Sidstnævnte til Overretten igjennem sin Defensor har indgivet et vidtløftigt Forsvarsskrift, tildeels constaterede Fiendskabsforhold og det Sindelag, Hammerich har lagt for Dagen mod Fogh, den Dag denne skulde belægges med Arrest, – er antaget for inhabil til at behandle og paadømme Sagen. Denne vil nu altsaa blive at paakiende af en Sættedommer.
Odense Adresse-Contoirs Efterretninger, 1843-10-03
Videnskabelighed. Adjunct ved Aalborg Cathedralskole, Hr. Biering, har erholdt Universitetsdirectionens Tilladelse til at opholde sig et halvt Aar i Hovedstaden for at samle Materialier til en Magisterdisputats, og er Hr. Cand. phil. Tobias Simonsen i denne Tid constitueret i Hr. Bierings Lærerembede. Hos Bogtrykker A. S. Kastrup i Flensborg. er i disse Dage udkommen og faaes hos Boghandler H.C. Wieck i Haderslev, Die Pragravations=Frage oder Rechnung und Gegenrechnung zwischen dem König reich Dännemark und den Herzogthumern Schleswig und Holstein, nebst Bemerkungen und Vorschlagen, die unter den verschiedenen Theilen des dinischen Staats obwaltenden geistigen und materiellen Differenz-Puncte betreffend. Verfast von IX. V. (3 1/2 Ark i 4) Priis 6 s. Cour. - J ovennævnte Skrivt vises efter Evne ved en Mængde Talangivelser og Kjendsgierninger: 1) at Hertugdommerne Slesvig og Holsten i de sidste 30 Aar, efter Fradrag af de 3/4 Bankhæftelse paa Land og Tiende, have forholdsmæssig ydet 119 Millioner mindre til Stats udgivterne end Kongeriget Danmark; 2) at Hertugdømmet Holsten hverken har deelt Byrderne eller Fordelene broderlig med Hertugdømmet Slesvig; 3) at en Tilslutning til den tydske Toldforening vil baade i commerciel og industriel Henseende være Hertugdommerne til ubodelig Skade; 4) foreslaaes en fuldstændig fri Samfærsel i den hele Stat, under Ophævelse af Mellem rigs-Toldlinien, Afskaffelse af Akeisen i Kongeriget, Ophævelse af Lotteriet og den trykkende Kopskat, samt Jndførelsen af en Brændeviinsafgivt i Hertugdommerne. Udførelsen af denne Plan vises ved Talangivelser som ingenlunde vanskelig.
Odense Adresse-Contoirs Efterretninger, 1843-10-03
Blandinger. Den 27 Septbr. feirede Hr. Pastor Klingenberg i Døllefjelde sit 50de Aars Embeds-Jnbilæum. Fra Sognets Beboere overraktes Jubeloldin(Loll. Posten.) gen en Sølvpokal.
Odense Adresse-Contoirs Efterretninger, 1843-10-03
Jfølge Aarh. A. har Hs. Maj. Kongen nu bestemt, ikke at reise til Leiren ved Lyneborg.
Odense Adresse-Contoirs Efterretninger, 1843-10-03
J Kbhposten læses: "Det fremhæves med Rette af "Almuevennen som et priisværdigt Exempel, at Sogneforstanderskabet i Sengeløse har, til at afgive dets Erklæring i Huusmandssagen, nedsat en Committee af 6 Medlemmer, hvoraf de 3 skulle vælges blandt dets egne Medlemmer, og de tre skulle være Huusmænd, som vælges af samtlige Sognets Huusmænd. Hvor ønskeligt - tilføier Almuevennen, hvis Ord vi her ganske gjøre til vore - om Man paa ret mange Steder vilde vælge denne Fremgangsmaade, hvorved Man erkjender, at Huusmandstanden dog ogsaa har Borger= og Stemmeret i Sager, der angaae dens egen borgerlige Stilling, medens den, ved at see sig udelukket fra enhver directe Medvirkning i Commune= og Stænderforhandlinger, lettelig kunde troe sig forskudt og udstødt af Borgersamfundet, og at det, der maatte blive gjort for at lette dens tunge Stilling, skulde ansees for at skee af en særdeles Naade. -- Huusmanden spørges ikke, han vælger ingen Talmand enten til Sogneraad eller Folkeraad, og dog er han ikke mindre en Landets Søn end den mægtige adelige Godseier, der har Hundreder af dem, at byde over. Derfor er det saameget glædeligere her at see ogsaa dem anerkjendte som Landets Borgere, der ere berettigede og værdige til at udtale deres Mening ved Siden af andre Borgere, og en sand og velfortjent Ære, har det Forstanderskab indlagt sig, der, saavidt vides, er den første Autoritet, som i Virkeligheden, har ydet dem denne Anerkjendelse.
Odense Adresse-Contoirs Efterretninger, 1843-10-03
J den af Cand. Erichsen udgivne "Pharmaceutiske Stat, oplyses, at hvad Apothekernes Antal i Forhold til Folkemængden angaaer, da tæller Kjøbenhavn 11,052 Mennesker for hvert Apothek, det øvrige Sjælland, Samsø og Møen 15,100, Bornholm 12,738, Fyens Stift 17,784, Lollands-Falsters Stift 9374 og Jylland 15,557. J Aaret 1787 var Apothekernes Antal i det hele egentlige Danmark 44, saa at der kom 19,091 Mennesker paa hvert Apothek, og nu for Tiden er Antallet 90 med 14,584 paa hvert Apothek. Som et Exempel paa, hvorledes et af de liberale Blades Modstandere skrive, anfører "Fædrelandet Følgende af Aftenbladet": "J Anledning af det ungdommelig skandinaviske Samfunds øieblikkelige Afløsning af det aldrende skandinaviske Selskab er der ganske uvilkaarlig faldet mig en lille Historie ind. Det var engang af den kjøbenhavnske Politimester Hvidberg blevet paalagt Politibetjentene, at de skulde hindre Drengene fra om Vinteren at danne Glidebaner til Fare for de Gaaende. Jeg kom just den Tid engang over Slotspladsen, hvor en Deel Drenge vare ifærd med Sligt, medens Politiet nærmede sig med stærke Skridt. J det samme kom flere aldrende, meget velklædte Mænd i Hob over Pladsen, formodentlig fra et muntert Lag, nærmede sig den paabegyndte Bane, raabte: "Af Veien Drenge!" og glede nu Alle nok saa strunk afsted ligefor Politiets Næse.""Fædrelandet" beklager, at den til Suppleant for de geistlige Medlemmer ved det islandske Althing udnævnte Provst Petersen til Thingøre er død for et Aar. siden; han vil saaledes i intet Tilfælde komme til at give Møde. Berlingske Tidende forsikkrer derimod, at Hr. Provsten lever eller levede for kort Tid siden. - Vorherre kunde allernemmest afgjøre, hvo af Parterne der har Ret.
Odense Adresse-Contoirs Efterretninger, 1843-10-03
Kjøbenhavnsposten bemærker, at nogle af vore Landsmænd iaar med Held have gjort et Korstog til Manøvrerne i Sverrig og at flere i dette Øieblik ere paa et lignende Tog i Tydskland (ved Lyneborg). den Frisindede" læses atter tvende Pryglehistorier ved Garnisonen i Kjøbenhavn, men det maa udtrykkelig bemærkes, at det denne Gang ikke gaaer ud over Husar skolen.
Odense Adresse-Contoirs Efterretninger, 1843-10-03
Den 26 Septbr. afholdtes i Kjøbenhavn en stor Garnauction over Maskinhørspinderiets Beholdning. Den Beholdning - siger "Fædrelandet" – der søges realiseret af denne Vei, er saa stor, at den til Fabrikkens normale Udsalgspriser vilde være at betale med 8000,000 Rbd. Dette er at betragte som en Revolution, Maskinspinderiet gjør imod Kræmmerne, dem, som altid have sat sig med Hænder og Fødder imod de indenlandske Varer. Det er i Publikums Jnteresse her at tage Parti med Spinderiet; og der er ingen Tvivl om, at det i Fremtiden vil blive en Nødvendighed for de Handlende at søge til Maskinspinderiet, da det paa anden Maade vil blive dem umuligt, at skaffe Publikum saadanne Varer til saadanne Priser, hvortil det ved denne Leilighed faaer Smag paa at forsyne sig."– Ved denne Auction solgtes Bundter i det Hele til et Beløb af henved 20,000 Rbd.
Odense Adresse-Contoirs Efterretninger, 1843-10-03
J Viborg Avis læses: "Til Advarsel tjener, for de flere, der i Markedet paa Torvet maatte have kjøbt Knaposte af en Kone fra Sønder=Galthen, at en Borgers trende Børn, der havde nydt ganske ubetydeligt heraf, 3 Timer efter ere blevne heftig syge, og ikke have været uden Fare for at miste Livet. Gift-Substantsen hidrører vel formodentlig fra, at Ostene have været tillavede i Kobberkar."
Odense Adresse-Contoirs Efterretninger, 1843-10-03
Den 22 Septbr. blev den 17de holsteenske Linie Bataillon, paa Marschen fra Glückstadt til Lyneborg, befordret paa Jernbanen fra Hamborg til Berge dorf. Bataillonen modtoges ved Millernthor af Staden for det hamborgske Contingent, og ledsagedes af sammes Musikcorps over Volden til Banegaarden, hvor de øvrige Officerer af det hamborgske Contingent hilste paa Bataillonen.
Odense Adresse-Contoirs Efterretninger, 1843-10-03
Fallitter, Kjøbmand L. Wilcken i Maribo; Kjøbmand J. Larsen i Thisted.
Odense Adresse-Contoirs Efterretninger, 1843-10-03
Odense. Med Hensyn til det sidstankomne Nummer af "Corsaren", hvori den Sang findes for endeel lemlæstet, som blev afsungen ved Festen paa Frederiksgave og var forfattet af Hr. Hollard-Nielsen, ville vi ikke undlade at anføre nedenstaaende Strophe, saaledes som den virkeligen er aftrykt, ligesom vi haabe, at den i den Form, i det mindste i de 6 af Linierne, vil tilbørligen blive paaagtet af enhver Dansk. Det hedder nemlig om Kronprindsen: Alt med din kjække Ærlighed. Du kaster ridderlig din Handske Til Hver, som krænke vil det Danske, Og bryde Lov og Landefred. Søn af en herlig Kongerække! Det Sind, Du fik i Arv, skal vække Til Daad den gode danske Aand."
Odense Adresse-Contoirs Efterretninger, 1843-10-03
Den i Nyborg Fæstning hensiddende, talentfulde Kielerstudent Hr. v. Rosen har nu til Hs. Maj. Kongen indgivet en Ansøgning om Eftergivelse af en Deel af Arresttiden (Hr. v. Rosen skal nemlig ifølge Dommen sidde til 27 Februar 1844). Og ikke kan det nægtes, at denne lange Hensidden har været dobbelt følelig for den Paagjældende, da han deels derved er bleven forhindret i at udføre sin Plan og tage sin juridiske Embedsexamen, og deels har seet sig nødsaget til, netop i disse Dage, at afslaae et ham tilbudt fordeelagtigt Engagement som Medarbeider af en anseet sydtydsk Tidende, som han skulde have tiltraadt den 1 November.
Odense Adresse-Contoirs Efterretninger, 1843-10-03
Markedspriserne idag vare: Uldne Dyner som solgtes vare meest af de simple til 16 a 18 Mk. pr. Stk.; Vadmel 2 Mk. 4 s. a 2 Mk. 8 s. pr. Alen; Hørlærred, 24 a 28 sk., Blaarlærred 1 Mk. pr. Al. Smør, Fjerdingen 12 Rbd. 3 Mk., Halvottingen 20 a 21 Mk.; fersk Flesk 2 Rbd. og røget ditto 14 a 15 Mk. pr. Lpd.; Byggryn 4 Mk. 8 s. og Boghvedegryn 7 Mk. 8 s. a 8 Mk. pr. Skjeppe; Sæde=Rug 25 a 26 Mk. pr. Td.; levende Gjæs 1 Rbd. pr. Stk. Med Heste var kun liden Omsætning, meest gjordes Handel med ArbeidsHeste, som betaltes fra 40 til 70 Rbd. pr. Stk., enkelte unge gode Heste bleve solgte fra 80 til 110 Rbd. pr. Stk.
Odense Adresse-Contoirs Efterretninger, 1843-10-03
Skibs- og Handels-Efterretninger. Kbhavn den 30 Septbr. Næsten fra alle Grevskaber og Distrikter i Engelland og Skotland ere Beretningerne om Hveden af dette Aars Høst eenslydende: at nemlig Qvaliteten er slettere end af forrige Aars Høst. Veiret har desuden i Begyndelsen ikke begunstiget Hosten, og det kolde Veir har foraarsaget, at Hveden først sildigt er bleven modnet. Som en Følge heraf er man ikke ganske færdig med Høsten endnu. Med Hensyn til Bygger i Engelland antage vi, at man endnu ikke kan have nogen bestemt Mening, og man maa endnu oppebie nogle Uger, førend man kan kjende nøie til Resultaterne af Høsten. J Hamborg har ingen væsentlig Forandring fundet Sted, og skjøndt Rug er slau paa alle Kornmarkeder, saa betalte man dog endnu i Hamborg omtrent 4 Rbd. pr. Tønde af 121-122 Pd. Vægt til Modtagelse i danske Havne. J Byg var Omsætningen kun ringe, men Prisen uforandret. Raps er mere søgt, og man har Grund til at antage at de gode Sorter ville finde rask Afsætning til de bestaaende Priser. J Norge vedbliver man at betale for 2radet Byg 2 4/5 Spd. og for Gradet 2 1/2 - 2 Spd. pr. Tønde, for dansk Rug betaltes 2 5/8 Sp. pr. Td. J Sverrig er det stille i Kornhandelen. Her har i de sidste Dage ingen Omsætninger i Partier fundet Sted, Den 22 Septbr. indstrandede ved Blokhusene i Hjørring, Amt den engelske Brig-Duke of Cambringe, Capit. Robson eller Robertson, kommende fra Liverpool, bestemt til Narwamed en Ladning Salt. Skibet sloges i Stykker i Brændingen, og det var med Nød og Neppe og tildeels i nogen Tilstand at Mandskabet, der bestod af 10 Mand, bjergede Livet. Dødsfald. Overanditeur Dahls Søn, Edvard, 6 1/2 Aar; Kammerraadinde S. Klein, f. Warming, 73 Aar; Portcontrolleur de Fine Plivarius. Alle i Kbhavn. - Gjordemoder A. H. Trabolt, f. Benzen, i Svendborg, 81 Aar; Capellan Bruuns yngste Barn, 8 Aar, i Aalborg; Frøken C. Ramshart, paa Lykkesholm; Justitsraadinde R. Sehestedt, f. Børgesen, i Rønne.
Odense Adresse-Contoirs Efterretninger, 1843-10-03
Odense Kirkenyt. St. Knuds Sogn. Døbte: den 21 Septbr., Skomagermester P. C. Thranes Datter, Marie Sophie Amalie Jacobi Thrane; Fadd. Barnets Moder, Mad. Ottesen, Skomager svendene J. Thrane og O. Thrane. Den 29de, Saddelmagermester C. Bardrams Datter: Antonette Christiane Frederikke Sophie Bardram; Fadd. Mad. Bardram, Frue Krag, Compositionsarbeider Sørensen, Skomagerm. H. O. Pommer og Skræderm. Berg. - Confirmerede: 19 Drenge og 18 Piger. - Døde: den 29de, Enken Grethe Madsen, 78 Aar. Frue Sogn. Døbte: den 12 Septbr., Bødkerm. C. H. Basses Datter: Emilie Marie Basse; Fadd. Barnets Moder, Pigen H. Hansen, Bødkersv. J. Larsen og Barnets Fader. Den 20de, Smaahandler A. Petersens Datter: Anne Cathrine Andersen: Fadd. Pigerne M. Petersen og M. Hansen, Gaardmand J. Hansen, Smed Jørgensen og Tjenestekarl P. Jensen. Den 27de, Skræderm. J. Rasmussens Datter: Anne Marie Dorthea Emilie Rasmussen; Fadd. Mad. Strøbech, Jfr. H. Fischer, Skræderm. Behrends og J. Keiser samt Skomagerm. Basse. Den 29de, Vognmand St. Petersens Datter: Cathrine Caroline Steffensen; Fadd. Mad. Lorenzen og Steffensen, Tømmermester Augustinus, Brændeviinsbr. H. Andersen og Rugbrødbager M. Madsen. - Confirmerede: 15 Drenge og 18 Piger. - Ægteviede: den 16de, Dagleier Emil Edvard Beckmann og Pigen Anne Kirstine Hansen. Døde: den 13de, Skomagersv. J. F. Nielsens udøbte Datter, 7 Uger; den 18de, Dagleier L. Larsens Kone, Anne Elisabeth Fadeberg, 71 Aar; den 19de, Smed C. Madsens Datter, Albertine Wilhelmine Madsen, 4 Uger; den 23de, Kjøbmand Peter Andersen, 60 Aar.